**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL darbo sutarties su EUGENIJA SIMPUKIENE nutraukimo“** **PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – Savivaldybės tarybos sprendimo projektu siekiama nutraukti darbo sutartį su Eugenija Simpukiene, Klaipėdos lopšelio-darželio „Volungėlė“ direktore, 2019 m. gegužės 17 d., darbo sutartį nutraukiant šalių susitarimu.

Šio savivaldybės tarybos sprendimo projekto tikslas – įgyvendinti išimtinę Savivaldybės tarybos kompetenciją dėl švietimo įstaigų vadovų atleidimo iš pareigų Darbo kodekso ir kitų teisės aktų nustatyta tvarka.

**2. Projekto rengimo priežastys ir kuo remiantis parengtas sprendimo projektas.**

Projektas parengtas atsižvelgiant į Klaipėdos lopšelio-darželio „Volungėlė“ direktorės Eugenijos Simpukienės 2019-04-08 prašymą Nr. P24-15 „Dėl darbo santykių nutraukimo“, kuriame prašoma nutraukti darbo santykius vadovaujantis Lietuvos Respublikos darbo kodekso 54 straipsniu (darbo sutarties nutraukimas šalių susitarimu).

Eugenija Simpukienė Klaipėdos lopšelio-darželio „Volungėlė“ direktoriaus pareigas eina nuo 1987 m. lapkričio 13 d. Skelbiant konkursą dėl Klaipėdos lopšelio-darželio „Volungėlė“ direktoriaus pareigų, Eugenija Simpukienė į šias pareigas nepretendavo.

**3. Kokių rezultatų laukiama.**

Priėmus Savivaldybės tarybos sprendimą, bus įgyvendinta Darbo kodekse numatyta teisė darbo sutartį su darbuotoju nutraukti šalių susitarimu.

**4. Sprendimo projekto rengimo metu gauti specialistų vertinimai.** Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nutraukus darbo sutartį su biudžetinės įstaigos vadovu, atsiskaitoma teisės aktuose reglamentuota tvarka.

**6. Lėšų poreikis sprendimo įgyvendinimui.**

Nutraukus darbo sutartį, Eugenijai Simpukienei, Klaipėdos lopšelio-darželio „Volungėlė“ direktorei, bus išmokėta jos penkių vidutinių darbo užmokesčių dydžio kompensacija – 11263,01 Eur ir piniginė kompensacija už nepanaudotas kasmetines atostogas (55 darbo dienos) – 5927,90 Eur. Lėšos yra skiriamos iš biudžetinės įstaigos darbo užmokesčiui skirtų asignavimų.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – bus įgyvendinta Darbo kodekse numatyta teisė darbo sutartį su darbuotoju nutraukti šalių susitarimu.

Neigiamų pasekmių nenumatoma.

**PRIDEDAMA:**

1. Klaipėdos lopšelio-darželio „Volungėlė“ direktorės Eugenijos Simpukienės 2019-04-08 prašymo Nr. P24-15 „Dėl darbo santykių nutraukimo“ kopija (1 lapas).

2. Teisės aktų išrašas (1 lapas).

Personalo skyriaus vedėja Inga Gelžinytė-Litinskienė